ওয়েব ডেস্ক: মাঝে বাকি আর মাত্র একটি দিন। কালই বিশ্বকর্মা পুজো। শরতের পরিষ্কার আকাশ নানারঙের ঘুড়িতে ছেয়ে গিয়েছে। কুমোরটুলিতে এখন তাই তত্‍পরতা তুঙ্গে। প্রতিমা তৈরির জন্য এতটুকু বিশ্রামের সময় নেই কারোর কাছে। প্রতিমা সব তৈরিই হয়ে গিয়েছে। শুধু শেষ টাচ টুকু দেওয়ার চেষ্টায় রয়েছেন শিল্পীরা। শেষটাও যাতে একেবারে নিখুঁতভাবে করা যায়, সেই চেষ্টাই করছেন সবাই। অর্ডার দিয়ে বানানো ঠাকুরগুলি সব তৈরি হয়ে গিয়েছে। বিক্রিও শুরু হয়ে গিয়েছে। আজ সকাল থেকেই দোকানে দোকানে ভিড় উপচে পড়ছে। আর এই ভিড় দিনভর যা বাড়তেই থাকবে।